**ÓVODAI - BÖLCSŐDEI BEÍRATÁS**

Zalaszentgrót Város Polgármestere értesíti a Tisztelt Szülőket, hogy a Zalaszentgróti Napköziotthonos Óvoda - Bölcsődében (székhely: Zalaszentgrót, Batthyány u. 28.) a 2023/2024. nevelési évre vonatkozóan a leendő óvodások és bölcsődések beiratkozásának időpontja

***2023. május 10-11. (szerda-csütörtök) 8.00-16.00 óra***

Kötelező a gyermek óvodai beíratása, ha 2023. augusztus 31-ig a 3. életévét betölti.

Lehetőség van a gyermek óvodai beíratására, ha a 3. életévét a felvételétől számított fél éven belül betölti.

Lehetőség van a gyermek bölcsődei beíratására a gyermek 20 hetes korától.

A Zalaszentgróti Járási Hivatal felmentést adhat az óvodai foglalkozáson való részvétel alól:

* a szülő 2023. április 15-ig benyújtott kérelmére, a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a 4. életévét betölti;
* különös méltánylást érdemlő esetben újabb kérelem alapján annak az évnek az augusztus 31. napjáig, amelyben a gyermek az 5. életévét betölti, ha a gyermek családi körülményei, sajátos helyzete indokolja.

**Kérem a Tisztelt Szülőket, hogy** **a beíratáshoz vigyék magukkal mind a szülő, mind pedig a gyermek nevére kiállított személyazonosságot igazoló és lakcímet igazoló hatósági igazolványt.**

Baracskai József polgármester